ব্রিগেডের সমাবেশে অন্যতম আকর্ষণ ছিলেন সপা নেতা অখিলেশ যাদব। আর তাঁর বক্তব্যের পরেই মমতা বন্দ্যোপাধ্যায় দিলেন নতুন বার্তা।
১২ তারিখ জোট হয়েছে উত্তরপ্রদেশে। প্রমাণ হয়ে গিয়েছে মহাগঠবন্ধন হয়েছে। আর ১৯ তারিখের সভা গোটা দেশে বার্তা দিয়ে দেবে এবার বদল আসবে কেন্দ্রে। দেশে নতুন প্রধানমন্ত্রী আসুক সবাই চাইছে। ব্রিগেডে তৃণমূল কংগ্রেসের সমাবেশ থেকে এই ভাষাতেই বিজেপিকে আক্রমণ করলেন সমাজবাদী পার্টির নেতা তথা উত্তরপ্রদেশের প্রাক্তন মুখ্যমন্ত্রী অখিলেশ যাদব।

এই বিষয়ে অন্যান্য খবর

‘৪২-এ ৪২ হবে’, কার্টুন পত্রিকায় লিখে দিলেন অনুব্রত, সুড়সুড়ি নিয়ে প্রশ্ন


এদিন অখিলেশ যাদব বলেন, ‘‘এত নেতা কিন্তু মুখ্যমন্ত্রী কে হবে এটা নিয়ে প্রশ্ন উঠছে। কিন্তু জনতা ঠিক করবে কে হবে নতুন প্রধানমন্ত্রী। দেশবাসী মোদীকে সরাতে তৈরি। নাম নিয়ে নিরাশা নয়। এখনও সব দলের জোট হয়নি। আরও বড় জোট হবে। আরও অনেক দল আসবে। বিজেপি এখন সিবিআই, ইডির সঙ্গে জোট বাঁধছে। আমরা জনগণের সঙ্গে জোট বাঁধছি।’’
এদিন মমতার প্রশংসা করে অখিলেশ বলেন, এমন ঐতিহাসিক সমাবেশ করে তিনি দেশে নজির তৈরি করেছেন। অখিলেশের বক্তব্যের পরেই মমতা বন্দ্যোপাধ্যায় বলেন, ‘‘বিজেপিকে উত্তরপ্রদেশের আপনারা শূন্য করে দিন, বাংলায় আমরা করে দেব।’’